OpenLLM-France/wikimedia huggingface dataset:
# Vittorio Pozzo

Vittorio Pozzo (Torí, 2 de març de 1886 - Ponderano, 21 de desembre de 1968) fou un futbolista italià de la dècada de 1930.
Com a futbolista jugà al Grasshopper Club Zürich la temporada 1905-06 i a continuació al Torino FC, on jugà durant cinc temporades.
És considerat un dels millors entrenadors de tots els temps.
Fou l'entrenador de la selecció italiana que guanyà els Campionats del Món de 1934 i 1938. A més d'aquests títols, també guanyà la Copa Dr. Gerö els anys 1930 i 1935, i la medalla d'or dels Jocs Olímpics de 1936, i la de bronze el 1928. Mantingué invicta a la selecció entre 1930 i 1934. Fou entrenador d'Itàlia entre 1929 i 1948.

## Palmarès
### Entrenador
#### Itàlia

* Copa del Món: 1934, 1938
* Copa Internacional de l'Europa Central: 1927-30, 1933-35
* Jocs Olímpics: 1936

## Referències

* ↑ «Vittorio Pozzo - Quando il calcio parlava italiano». lastoriasiamonoi.rai.it. Rai Italia. Arxivat de l'original el 20 de desembre 2012. [Consulta: 6 abril 2014].
* ↑ «The Greatest manager of all time». World Soccer, 04-07-2013. [Consulta: 28 juliol 2016].
* ↑ «Record e Curiosità» (en italià). La Repubblica. [Consulta: 6 maig 2016].
* ↑ «Vittorio Pozzo - 'Old Master' helped make Italian football». FIFA.com. Arxivat de l'original el 16 de març 2017. [Consulta: 28 juliol 2016].
* ↑ «Italy - International Matches 1920-1929». Rsssf.com. [Consulta: 15 març 2012].
# Vixmànovo

Vixmànovo (en rus: Вышманово) és un poble de l'óblast de Vladímir, a Rússia, segons el cens del 2010 tenia 372 habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Vixneve (Crimea)

* Per a altres significats, vegeu «Vixnióvoie».
Vixneve (en ucraïnès: Вишневе, en rus: Вишнёвое, Vixnióvoie) és un poble de la República Autònoma de Crimea a Ucraïna, que el 2014 tenia 249 habitants. Pertany al districte de Bilohirsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Volégovo

Volégovo (en rus: Волегово) és un poble del krai de Perm, a Rússia, que en el cens del 2010 tenia 11 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-08-31. [Consulta: 26 agost 2023].
# Volèmia sanguínia

La volèmia sanguínia es pot definir com el volum total de sang d'un individu. La sang humana està constituïda per una porció cel·lular, en la qual es troben amb un 45% els glòbuls vermells (eritròcits), en un percentatge inferior els glòbuls blancs (leucòcits) i plaquetes que representen el 0,5% i 1% respectivament, i per una porció líquida anomenada plasma que forma el 55% restant de la sang. Aquestes dades es poden modificar segons l'edat, el sexe i altres factors de la persona. El plasma és una solució aquosa de color groguenc que conté aigua, sals minerals, molècules orgàniques (glucosa, aminoàcids, àcids grassos), proteïnes (com albúmines i globulines), electròlits (predominen el sodi i el clor), lípids (colesterol), i hormones.
La volèmia normal en adults representa una mitjana del 8% del pes corporal total, per tant, la volèmia corresponent a un individu de 70 kg de pes, serà de 5.600 ml dels quals 3.000 ml representaran el plasma, i 2.600, els eritròcits.

## Referències

* ↑ Monografia sobre la sang (castellà)
* ↑ [«Estudi de la volèmia (castellà)». Arxivat de l'original el 2008-05-01. [Consulta: 24 abril 2008]. Estudi de la volèmia (castellà)]
# Vérxina (Vorónej)

* Per a altres significats, vegeu «Vérxina».
Vérxina (en rus: Вершина) és un poble (un khútor) de l'óblast de Vorónej, a Rússia, segons el cens del 2010 tenia 20 habitants.

## Referències

* ↑ Село Бобяково на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
* ↑ Расстояние от Анны до Бобякова
# Violet (pel·lícula)

Violet és una pel·lícula de coproducció hispano-estatunidenca del 2013 dirigida per Luiso Berdejo. Es tracta d'una producció independent produïda pel mateix director, Tatti Films i Kowalski Films.

## Sinopsi

Alex és un jove espanyol que viu en Santa Monica (Califòrnia). Un dia, ell s'enamora de la imatge d'una noia a través d'una foto d'una vella Polaroid, i decideix emprendre la seva cerca, sense tenir ni idea de qui és, el seu parador o quant temps fa que es va fer la foto … A mesura que passen els dies, la cerca portarà a Alex fins al seu avi mort a qui tant estimava, i fins als racons més secrets i autèntics de la seva ànima.

## Repartiment

* Junio Valverde - Alex
* Miriam Giovanelli - Imatge
* Leticia Dolera - Noia
* Ricardo Darín - Avi
* Carlos Bardem - Consultor
* Erik Palladino - Erik
* Christian Rodrigo - Christian

## Nominacions

Fou nominada al premi Irizar de la secció Zabaltegi del Festival Internacional de Cinema de Sant Sebastià 2013, i al premi Noves Visions del Festival Internacional de Cinema Fantàstic de Catalunya. Als XXIII Premis de la Unión de Actores Leticia Dolera fou nominada al Millor actriu protagonista.

## Referències

* ↑ "Violet" de Luiso Berdejo: amor, "polaroids" y otras utopías sobrenaturales, La Información, 26 de setembre de 2013
* ↑ ‘Violet’, la vuelta de tuerca de la comedia romántica, El País, 28 de setembre de 2013
* ↑ Violet al web del Festival de Sitges
* ↑ La gran familia española' y 'Caníbal' se llevan los Premios Unión de Actores 2014, ecartelera, 11 de març de 2014
# Voluntarisme (actitud)

El voluntarisme com a actitud és la formació de creences i presa de decisions d'acord amb el que podria ser agradable d'imaginar, en lloc d'apel·lar a proves, la raó o la realitat. És resultat d'intentar resoldre conflictes que està entre la creença i el desig. Els estudis han demostrat que els esdeveniments segueixen el seu curs de la mateixa manera, però les persones acostumen a predir resultats positius per ser més favorables que els negatius.

## Referències

* ↑ Bastardi, A.; Uhlmann, E. L.; Ross, L. «Wishful Thinking: Belief, Desire, and the Motivated Evaluation of Scientific Evidence». Psychological Science, 22, 6, 22-04-2011, pàg. 731–732. DOI: 10.1177/0956797611406447. PMID: 21515736.
* ↑ Dunning, D.; Balcetis, E. «Wishful Seeing: How Preferences Shape Visual Perception». Current Directions in Psychological Science, 22, 1, 22-01-2013, pàg. 33–37. DOI: 10.1177/0963721412463693.
# We Apologise for Nothing

"We Apologise for Nothing" és el segon senzill extret del segon àlbum de Fightstar, One Day Son, This Will All Be Yours. Va ser lliurat el 17 de setembre del 2007 i va ser acompanyat amb un vídeo musical i un lliurament de CD, juntament amb dos vinils.

## Llista de pistes

CD Single:
* "We Apologise for Nothing"
* "Gracious"
* "99" (Vídeo)
* "We Apologise for Nothing" (Vídeo)
Edició limitada de 7-polzades Gatefold:
* "We Apologise for Nothing"
* "Hold Out Your Arms (Acústica)"
Edició limitada de vinils de 7-polzades colorejats:
* "We Apologise for Nothing"
* "In Between Days" (Cover de The Cure)
Exclusiva d'iTunes:
* "Abuse Me" (Cover de Silverchair)
* "Breaking the Law" (Cover de Judas Priest)

## Vídeo

El vídeo mostra a la banda tocant en el conegut "vestit negre" (elecció de vestits i camises negres amb llaços vermells). Es mostren en la realització d'un teatre buit, encara que hi ha diversos trets (escenes que de sobte apareixen) d'un públic aplaudint a Technicolor. Més d'una vegada, podem veure fotos de persones que mostren signes d'estar treballant en el teatre (per exemple, una actriu es prepara a si mateixa a la seva sala de maquillatge), a mesura que avança el vídeo, a aquestes persones se'ls hi apropa la càmera i els seus ulls es tornen completament negres. A mesura que el vídeo va arribant a la seva fi, aquestes persones comencen a desaparèixer, igual que els segments de l'audiència. El vídeo finalitza amb el tancament de les cortines, i una vella imatge apareix, en ella hi ha la banda de peu al voltant d'un certificat de reconeixent que han exercit en el teatre. Aquesta és una possible referència a la finalització de The Shining, on acaba la pel·lícula i el personatge principal es mostra en una imatge que va ser presa dècades abans que ell va suposadament néixer.

## Posició a les llistes

| Llista | Posició |
| UK Singles Chart | 63 |
| UK Indie Chart | 1 |

## Personal

* Charlie Simpson — Veu, Guitarra, Teclat
* Alex Westaway — Veu, Guitarra
* Dan Haigh — Baix
* Omar Abidi — Bateria, Percussió

## Enllaços externs

* Vídeo musical de We Apologise for Nothing a Youtube
# Wilhelm Schmidt

Wilhelm Schmidt (1868-1954) va ser un lingüista, antropòleg i etnòleg alemany.
Nasqué a Hörde, barri de Dortmund, Alemanya. Va ser ordenat sacerdot catòlic el 1892. Estudià lingüística a les universitats de Berlín i Viena.
Els seus primers estudis van ser sobre les llengües Mon-Khmer del sud-est d'Àsia. De 1912 en endavant publicà l'obra en 12 volums Der Ursprung der Gottesidee, on plantejava la hipòtesi d'un monoteisme primitiu amb un déu del cel creador i benvolent en les religions tribals. El 1938, Schmidt va abandonar l'Àustria ocupada pels nazis i es dirigí a Friburg, Suïssa, on restà fins a la seva mort.
# West End-Cobb Town

West End-Cobb Town és una concentració de població designada pel cens dels Estats Units a l'estat d'Alabama. Segons el cens del 2000 tenia 3.924 habitants.

## Demografia

Segons el cens del 2000, West End-Cobb Town tenia 3.924 habitants, 1.646 habitatges, i 1.120 famílies La densitat de població era de 367,7 habitants/km².
Dels 1.646 habitatges en un 24,1% hi vivien nens de menys de 18 anys, en un 45,8% hi vivien parelles casades, en un 17% dones solteres, i en un 31,9% no eren unitats familiars. En el 29,2% dels habitatges hi vivien persones soles el 12,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,91.
Per edats la població es repartia de la següent manera: un 22,8% tenia menys de 18 anys, un 7,5% entre 18 i 24, un 26,8% entre 25 i 44, un 25,5% de 45 a 60 i un 17,5% 65 anys o més.
L'edat mediana era de 40 anys. Per cada 100 dones hi havia 90 homes. Per cada 100 dones de 18 o més anys hi havia 85,2 homes.
La renda mediana per habitatge era de 22.418 $ i la renda mediana per família de 28.544 $. Els homes tenien una renda mediana de 25.955 $ mentre que les dones 18.608 $. La renda per capita de la població era de 13.067 $. Aproximadament el 15,3% de les famílies i el 18,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- West End-Cobb Town». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 4 juliol 2010].
* ↑ «Geographic Comparison Table- West End-Cobb Town». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 4 juliol 2010].
# Xavier Piñol i Garcia

Xavier Piñol i Garcia (Premià de Mar, Maresme, 29 d'agost de 1978) és intèrpret de tible a la Cobla Marinada, compositor de sardanes i divulgador musical català.
Va iniciar-se en el món de la cobla a través del seu pare, Gaietà Piñol, que era representant de la Cobla Premià. Va començar a tocar el fiscorn i el trombó a una escola de cobla local i després va començar a tocar el tible, i al cap d'un any ja va començar a tocar en una cobla. Més endavant va estudiar saxòfon amb Adolf Ventas i estudis mitjans d'oboè amb Philippe Vallet. Va cursar estudis superior a l'Escola Superior de Música de Catalunya amb Dolors Chiralt.
El 2000 va entrar a formar part de la Cobla Marinada. Des de llavors és membre d'aquesta formació, a banda de ser professor d'educació secundària a l'Escola Pia Santa Anna de Mataró. El 2017 va crear, amb la Cobla Marinada i Marc Timón, el disc Mirant al meu voltant: tible i sardanes, que pretenia ser un homenatge a aquest instrument. Altrament, ha creat també l'entitat La cobla volta món (2009) i espectacles com La música de Nino Rota (2011) i Bou revisited, la música de Vicenç Bou (2012).

## Obres

És autor de les següents composicions:
* Tret d'enginy (2002)
* Sardanes al cava (2003)
* Somni de plaça (2005)
* Aniversajant (2006)
* El seient de l'ànima (2009)
* Gresca pirata (2009)
* Al teu record, Santi (2010)
* Colla Francesc Rubio (2012)
* Jana, la tercera Gràcia (2012)
* Unint mans, sempre! (2014)
* Batuc de roure (2016)
* Castellar sardanista (2016)
* Ítram (2017)
* La juguesca del diable i la velleta (2017)
* Sardana dels pares (2018)
* Repuntejant, colla d'or (2018)
* Muntanyes de fusta (2019)
* Badalona, aplec de platí (2019)
* Punt de trobada (2019)
* Com una nina (2021)
* T'estimem, Mercè (2022)

## Referències

* ↑ Aguilar, Joaquim. «Xavier Piñol, autor del concert que va omplir diumenge el pavelló: “Pinzellades només és l’inici” -». Premià Media, 13-11-2019. [Consulta: 21 novembre 2022].
* 1 2 3 4 «Piñol i Garcia, Xavier». Músics per la cobla. [Consulta: 21 novembre 2022].
* 1 2 3 Vilà, Cristina. «Xavi Piñol: 'Treballant-lo, al tible se li pot extreure un so molt càlid i bonic'». emporda.info, 15-12-2017. [Consulta: 21 novembre 2022].
* ↑ «Folksons. Novetats discogràfiques: Xavier Piñol, Cobla Marinada, Marc Timón. Mirant al meu voltant. Tible i sardanes». Enderrock. [Consulta: 21 novembre 2022].
* ↑ «Obres compostes per: Piñol i Garcia, Xavier». Portal Sardanista. Confederació Sardanista de Catalunya. Arxivat de l'original el 21 de novembre 2022. [Consulta: 21 novembre 2022].

## Enllaços externs

* «Blog de Xavier Piñol».
* «Llista de sardanes». Portal Sardanista. Confederació sardanista de Catalunya.
# William Ramsay

William Ramsay (Glasgow, Regne Unit, 1852 - High Wycombe, Regne Unit, 1916) fou un químic i professor universitari escocès guardonat amb el Premi Nobel de Química de 1904.

## Biografia

Va néixer el 2 d'octubre de 1852 a la ciutat escocesa de Glasgow, sent fill de William Ramsay i Catherine Robertson, i nebot del geòleg Andrew Ramsay. Estudià química a les Universitats de Glasgow i Tubinga, esdevenint professor de química del University College de la Universitat de Bristol l'any 1880 i director del mateix a l'any següent. El 1887 es traslladà a Londres on exercí com a professor de química del University College, càrrec que exercí fins a la seva jubilació l'any 1913.
Ramsay morí el 23 de juliol de 1916 a la seva residència de High Wycombe, situada al comtat de Buckinghamshire.

## Recerca científica

Entre 1885 i 1890 publicà notables estudis sobre els òxids de nitrogen. Descobrí cinc elements gasosos inerts, els anomenats gasos nobles: l'argó l'any 1894, treballant amb John William Strutt; l'heli en minerals terrestres, l'any 1895; i el criptó, el neó i el xenó, conjuntament amb Morris Travers, el 1898. Així mateix isolà i contribuí al coneixement que l'heli és un producte de la desintegració atòmica del radi, i el 1910 isolà el radó.
L'any 1904 fou guardonat amb el Premi Nobel de Química pel descobriment dels components de l'aire i determinar la seva situació en la Taula periòdica dels elements, el mateix any en què John William Strutt fou guardonat amb el Premi Nobel de Física pel seu descobriment de l'argó.

## Reconeixements

En honor seu s'anomenà el cràter Ramsay de la Lluna.

## Enllaços externs

* «William Ramsay» (en anglès). The Nobel Prize. The Nobel Foundation.
# Volta a Polònia 2009

La Volta a Polònia 2009 fou la 66a edició de la cursa ciclista Volta a Polònia. La prova formava part del calendari del Calendari mundial i es disputà entre el 2 i el 8 d'agost. Els ciclistes haguren de superar set etapes, amb 1.158,1 km, entre les ciutats de Varsòvia i Cracòvia.
El vencedor final fou l'italià Alessandro Ballan, vigent campió del món, que trencà la cursa en la 5a i 6a etapa, imposant-se per davant de l'espanyol Daniel Moreno.

## Etapes

| Etapa | Data | Ciutats d'etapa | km | Vencedor de l'etapa | Líder de la general |
| 1a | diu. 2 d'agost | Varsòvia – Varsòvia | 108 | Borut Božič | Borut Božič |
| 2a | dll. 3 d'agost | Serock – Białystok | 219'1 | Angelo Furlan | Borut Božič |
| 3a | dim. 4 d'agost | Bielsk Podlaski – Lublin | 225'1 | Jacopo Guarnieri | André Greipel |
| 4a | dix. 5 d'agost | Nałęczów – Rzeszów | 239'7 | Edvald Boasson Hagen | Jürgen Roelandts |
| 5a | dij. 6 d'agost | Strzyżów – Krynica-Zdrój | 163 | Alessandro Ballan | Alessandro Ballan |
| 6a | div. 7 d'agost | Krościenko nad Dunajcem – Zakopane | 162'2 | Edvald Boasson Hagen | Alessandro Ballan |
| 7a | dis. 8 d'agost | Rabka-Zdrój – Cracòvia | 136'5 | André Greipel | Alessandro Ballan |

## Classificació final

| | Ciclista | Equip | Temps |
| 1 | Alessandro Ballan | Lampre-NGC | 28h 46' 13" |
| 2 | Daniel Moreno | Caisse d'Epargne | + 10" |
| 3 | Edvald Boasson Hagen | Team Columbia-HTC | + 11" |
| 4 | Pieter Weening | Rabobank ProTeam | + 12" |
| 5 | Francesco Reda | Quick Step | + 16" |
| 6 | Marek Rutkiewicz | Team Poland Bank BGŻ | + 16" |
| 7 | Sylvester Szmyd | Liquigas | + 16" |
| 8 | Marco Marcato | Vacansoleil | + 23" |
| 9 | Pablo Lastras | Caisse d'Epargne | + 26" |
| 10 | Francesco Gavazzi | Lampre-NGC | + 26" |

## Evolució de les classificacions

| Etapa Vencedor | Classificació general Żółta koszulka | Classificació de la muntanya Klasyfikacja górska | Classificació de les Metes volants Klasyfikacja najaktywniejszych | Classificació dels punts Klasyfikacja punktowa |
| 1a etapa Borut Božič | Borut Božič | Błażej Janiaczyk | David Loosli | Borut Božič |
| 2a etapa Angelo Furlan | Borut Božič | Błażej Janiaczyk | David Loosli | Jurgen Roelandts |
| 3a etapa Jacopo Guarnieri | André Greipel | Błażej Janiaczyk | David Loosli | André Greipel |
| 4a etapa Edvald Boasson Hagen | Jurgen Roelandts | Błażej Janiaczyk | David Loosli | Jurgen Roelandts |
| 5a etapa Alessandro Ballan | Alessandro Ballan | Pàvel Brut | David Loosli | Jurgen Roelandts |
| 6a etapa Edvald Boasson Hagen | Alessandro Ballan | Marek Rutkiewicz | David Loosli | Jurgen Roelandts |
| 7a etapa André Greipel | Alessandro Ballan | Marek Rutkiewicz | David Loosli | Jurgen Roelandts |
| Final | Alessandro Ballan | Marek Rutkiewicz | David Loosli | Jurgen Roelandts |

## Enllaços externs

* Web oficial Arxivat 2009-03-14 a Wayback Machine.
# Wrightwood

Wrightwood és una concentració de població designada pel cens dels Estats Units a l'estat de Califòrnia. Segons el cens del 2000 tenia 3.837 habitants.

## Demografia

Segons el cens del 2000, Wrightwood tenia 3.837 habitants, 1.486 habitatges, i 1.056 famílies. La densitat de població era de 673,4 habitants/km².
Dels 1.486 habitatges en un 35,1% hi vivien nens de menys de 18 anys, en un 59,2% hi vivien parelles casades, en un 8,3% dones solteres, i en un 28,9% no eren unitats familiars. En el 23,6% dels habitatges hi vivien persones soles el 6,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,58 i el nombre mitjà de persones que vivien en cada família era de 3,08.
Per edats la població es repartia de la següent manera: un 28,6% tenia menys de 18 anys, un 5,6% entre 18 i 24, un 27,9% entre 25 i 44, un 28,1% de 45 a 60 i un 9,9% 65 anys o més.
L'edat mediana era de 39 anys. Per cada 100 dones de 18 o més anys hi havia 98,4 homes.
La renda mediana per habitatge era de 50.338 $ i la renda mediana per família de 57.197 $. Els homes tenien una renda mediana de 51.424 $ mentre que les dones 40.045 $. La renda per capita de la població era de 22.902 $. Entorn del 5,8% de les famílies i el 6,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wrightwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Wrightwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Xochimilco

Xochimilco (AFI: [sotʃimilko]) 1 és una de les 16 delegacions del Districte Federal mexicà. Es localitza al sud-est de la capital mexicana. Està inscrit a la llista del Patrimoni de la Humanitat de la UNESCO des del 1987.

## Referències

* ↑ Centre, UNESCO World Heritage. «Historic Centre of Mexico City and Xochimilco» (en anglès). [Consulta: 9 agost 2021].
# Xoc sèptic

El xoc sèptic és una patologia severa causada per una infecció que s'estén sense control per tot el cos a través del torrent circulatori. Provoca un quadre inflamatori sever amb col·lapse cardiocirculatori induït per la presència en sang de toxines especialment virulentes de bacteris o fongs. Es tracta de la principal causa de mort a les Unitats de Cures Intensives, amb una taxa de mortalitat al voltant del 25-50% dels pacients que el pateixen.

## Referències

* ↑ «La molècula CD5 serveix per combatre el xoc sèptic causat per fongs « Bloc del Clínic». [Consulta: 4 novembre 2018].
* ↑ Robbins Basic Pathology. 8th. Saunders, Elsevier, 2007, p. 102–3. ISBN 9781416029731.
# Yvonita

La yvonita és un mineral de la classe dels arsenats, que pertany al grup de la krautita. Rep el seu nom de Klaus Yvon (1943), professor de cristal·lografia de la Universitat de Ginebra, a Suïssa.

## Característiques

La yvonita és un arsenat de fórmula química Cu(HAsO₄)·2H₂O. Va ser aprovada com a espècie vàlida per l'Associació Mineralògica Internacional l'any 1995. Cristal·litza en el sistema triclínic. Es troba en forma de cristalls de fins a 0,15 mm, allargats al llarg de [001], aplanats en {010}, amb prominent {100} i {010}, en esférules radials i agregats. La seva duresa a l'escala de Mohs es troba entre 3,5 i 4.
Segons la classificació de Nickel-Strunz, la yvonita pertany a «08.CB - Fosfats sense anions addicionals, amb H₂O, només amb cations de mida mitjana, RO₄:H₂O = 1:1» juntament amb els següents minerals: serrabrancaïta, hureaulita, sainfeldita, vil·lyael·lenita, nyholmita, miguelromeroïta, fluckita, krautita, cobaltkoritnigita, koritnigita, geminita, schubnelita, radovanita, kazakhstanita, kolovratita, irhtemita i burgessita.

## Formació i jaciments

Va ser descoberta a la mina Salsigne, a Salsigne, Mas-Cabardès, Carcassona (Languedoc-Roussillon, França). També ha estat trobada a la mina Cap Garonne, a Le Pradet (Provença – Alps – Costa Blava, França) i a Jáchymov (Bohèmia, República Txeca). Sol trobar-se associada a altres minerals com: geminita, lindackerita, arsenopirita, bismut natiu, calcopirita i pushcharovskita.

## Referències

* ↑ «Yvonite» (en anglès). Mindat. [Consulta: 10 agost 2016].
* 1 2 «Yvonite» (en anglès). Handbook of Mineralogy. [Consulta: 10 agost 2016].
# Yvonne (cràter)

Yvonne és un cràter d'impacte en el planeta Venus de 14,5 km de diàmetre. Porta el nom d'un antropònim francès, i el seu nom va ser aprovat per la Unió Astronòmica Internacional el 1994.

## Referències

* ↑ «Yvonne». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus